AleXa. Alexandra Christine Schneiderman (; 1996-yil 9-dekabrda tugʻilgan), AleXa nomi bilan tanilgan Janubiy Koreyada yashovchi amerikalik qoʻshiqchi, raqqosa va aktrisa. "Rising Legends" realiti-shousining har ikki mavsumida ishtirok etgandan soʻng, AleXa 2018-yilda "Zanybros 'ZB" leybli bilan shartnoma tuzgan va u yerda taxminan ikki yarim yil davomida mashq qilgan. U 2019-yil oktyabr oyida K-pop qoʻshiqchisi sifatida debyut qilgan. 2022-yilda u NBC telekanalining "Amerika qoʻshiq tanlovida" „Wonderland“ qoʻshigʻi bilan oʻz vatani Oklahoma shtatini himoya qilgan va u yerda 710 ball bilan gʻolib chiqqan. Yoshligi. AleXa Alexandra Christine Schneiderman 1996-yil 9-dekabrda Oklaxoma shtatining Tulsa shahrida tugʻilgan. Otasi rus-amerikalik onasi esa Janubiy Koreyalik. AleXaning onasi besh yoshida amerikalik ota-onasi tomonidan Kyongi provinsiyasining Goyang shahridagi mehribonlik uyidan asrab olingan. AleXa uch farzandning eng toʻngʻichi. Faoliyati. 2016-yilda Alex Christine nomi ostida u "Soompi" vebsayti tomonidan oʻtkazilgan "Rising Legends" onlayn tinglovida ishtirok etgan. Tanlov JYP Entertainment bilan hamkorlikda tashkil etilgan. 2018-yilda AleXa "Produce 48"tanlovida ishtirok etgan va birinchi bosqichda 82-oʻrinni egallagan. 2019-yilda, AleXa 19-oktyabrda „Bomb“ nomli debyut singl albomini chiqargan. U Diablo rok guruhi bilan hamkorlikda 13-dekabrda qoʻshiqning rok versiyasini chiqargan. 2022-yilda AleXa oʻzining uchinchi "Tattoo" nomli singl albomini ommaga havola qilgan. 2022-yil 9-may kuni Amerika qoʻshiqlar tanlovida qatnashib gʻolib chiqqani eʼlon qilingan. 2022-yil iyul oyida Alexa Amerika Qoʻshma Shtatlarida muxlislar bilan uchrashuv oʻtkazgan.